2007 præsterede også den bedst besøgte enkelte dag nogensinde, da 7.800 gæster juleaftensdag benyttede sig af, at Aalborg Zoo og Danske Bank havde sørget for gratis entre i fire timer, hvor man kunne fordrive tiden inden anden, juletræet og gaverne tog over. - Jeg tror de mange arrangementer vi har haft hen over året har været med til at trække folk ud af stuerne og samtidig forstærker billedet af at Aalborg Zoo er et sted hvor der året rundt er et bredt udvalg af oplevelser for hele familien, siger Henrik Johansen. Han fremhæver zoos personale, da de er en uvurderlig faktor når det handler om at give gæsterne de gode oplevelser, som gør at de kommer igen år efter år. - Vi glæder os selvfølgelig over det gode år vi har haft, men hviler absolut ikke på laurbærrene. Vi er allerede nu langt inde i forberedelserne til sæsonen 2008 hvor vi sætter yderligere kræfter ind på at forbedre vores gæsters besøg i Aalborg Zoo, siger Henrik Johansen.
For andet år i træk kan Aalborg Zoo glæde sig over et rekord stort besøgstal. I alt 392.000 gæster er i løbet af 2007 gået igennem tælleapparaterne i dyrehaven og det er det største antal i havens historie.